**

 **REPUBLIKA HRVATSKA**

**SPLITSKO-DALMATINSKA ŽUPANIJA**

 **OPĆINA PODSTRANA**

 **OPĆINA PODSTRANA**

 **Općinsko vijeće**

**PREDMET:** Prijedlog Odluke o izmjeni Odluke o visini naknade za sudjelovanjenu radu Općinskog vijeća

**PRAVNI TEMELJ:** Zakon o lokalnoj i područnoj samoupravi, Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za prostorno uređenje, komunalne poslove i zaštitu okoliša

**PREDMET: Obrazloženje prijedloga Odluke o izmjeni Odluke o visini naknade za sudjelovanje u radu Općinskog vijeća**

Odlukom o visini naknade za sudjelovanje u radu Općinskog vijeća („Službeni glasnik Općine Podstrana“ broj 05/12) određeno je da općinskom načelniku, zamjeniku načelnika, službenicima i namještenicima pripada naknada za sudjelovanje u radu na sjednici općinskog vijeća, koja se održava izvan radnog vremena, u iznosu visine dnevnice za službena putovanja u RH.

Ministarstvo pravosuđa i uprave se Uputom od 10. prosinca 2021. godine u pogledu primjene članka 31.a Zakona o lokalnoj i područnoj samoupravi osvrnulo i na praksu jedinica lokalne samouprave da se isplaćuju naknade službenicima koji sudjeluju u radu na sjednici predstavničkog tijela. S tim u svezi resorno ministarstvo je ukazalo kako se radi obvezi koja proizlazi iz same službe koju službenik obavlja te da se prava koja proizlaze s te osnove uređuju općim aktima jedinice (npr. preraspodjela radnog vremena, prekovremeni rad radi obavljanja poslova izvan radnog vremena), a ne isplatom naknade.

Slijedom navedenog, predlaže se donijeti sljedeći akt:

Na temelju članka 31. stavka 2. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19. i 144/20) te članka 30. Statuta Općine Podstrana („Službeni glasnik Općine Podstrana“ broj 07/21, 21/21) Općinsko vijeće Općine Podstrana na 6. sjednici održanoj dana 26. siječnja 2022. godine donosi sljedeću

**ODLUKU O IZMJENI**

**Odluke o visini naknade za sudjelovanje u radu Općinskog vijeća**

**Članak 1.**

U članku 2. Odluke o visini naknade za sudjelovanje u radu Općinskog vijeća („Službeni glasnik Općine Podstrana“ broj 05/12) briše se stavak 2.

**Članak 2.**

Ova Odluka o izmjeni Odluke o visini naknade za sudjelovanje u radu Općinskog vijeća stupa na snagu osmog dana od dana objave u „Službenom glasniku Općine Podstrana“.

KLASA: 024-02/22-01/01 Predsjednik

URBROJ: 2181-39-01-22-03 Općinskog vijeća:

Podstrana, 26. siječnja 2022.godine Tomislav Buljan